《谢易之自京回遗余文物七品各赋律诗一首谢之》
元代·张仲深

唐家宫殿重因循，铭刻坚珉自法真。一代文章超述作，千年翰墨愈精神。

龙香浸润驼油滑，兔颖分明茧色新。为向晴窗每临写，从今不数卫夫人。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。